b'\n_START_ARTICLE_\nVesna Lemai\xc4\x87\n_START_SECTION_\n\xc5\xbdivljenjepis in delo\n_START_PARAGRAPH_\nVesna Lemai\xc4\x87 je pisateljica, ki pi\xc5\xa1e v slovenskem jeziku. Na literarno sceno je vstopila leta 2008 s knjigo Popularne zgodbe, zbirko kratkih zgodb, ki je prejela tri nagrade. Leta 2010 je iz\xc5\xa1el njen prvi roman Odlagali\xc5\xa1\xc4\x8de. Svoje zgodbe je objavljala v revijah Literatura, Sodobnost, Dialogi in drugje. _NEWLINE_Njena besedila so bila prevedena v hrva\xc5\xa1\xc4\x8dino, srb\xc5\xa1\xc4\x8dino, slova\xc5\xa1\xc4\x8dino, mad\xc5\xbear\xc5\xa1\xc4\x8dino, litvan\xc5\xa1\xc4\x8dino, nem\xc5\xa1\xc4\x8dino in angle\xc5\xa1\xc4\x8dino. Zgodba Bazen (The Pool) je bila uvr\xc5\xa1\xc4\x8dena v antologijo Best European Fiction 2014. Leta 2014 je tudi iz\xc5\xa1el prvi prevod knjige Popularne zgodbe v hrva\xc5\xa1\xc4\x8dini (Popularne pri\xc4\x8de).  _NEWLINE_Napisala je tudi radijsko igro Podpotnik za Radio Slovenija._NEWLINE_Sodeluje pri organizaciji vsakoletnega mednarodnega literarno\xe2\x80\x93glasbenega festivala \xc5\xbdiva knji\xc5\xbeevnost pri Dru\xc5\xa1tvu \xc5\xa0KUC. Ustanovila je bralni kro\xc5\xbeek Anonymous Readers in vodi delavnice kreativnega pisanja ter delavnice skupinskega trash pisanja.'